Document ID: /roh_data/filtered/fineweb-2-filterrobots_roh.jsonl.gz/34322

L'aviun da la Pakistan International Airline è crudà giu paucas minutas avant sa tschentar datiers da la citad da Karatschi.
Era chasas en ina zona d’abitar sajan vegnidas donnegiadas.
Almain 15 persunas ch’èn vegnidas salvadas ord ils bajetgs donnegiads sajan vegnidas transportadas en in ospital da la citad.
Annunzià problems tecnics
L’aviun ch’è stà sin via da Lahora a Karatschi haja transportà 99 passaschiers ed 8 commembers da squadra. Il pilot haja annunzià al tower d’avair problems tecnics. Perditgas han raquintà a la telvisiun locala d'avair vis in aviun ch'ha fatg rundas enturn la plazza aviatica avant che cupitgar.